ananddey/assamese-wiki-corpus huggingface dataset:
কেশৱ মহন্ত

কেশৱ মহন্ত (২০ জানুৱাৰী ১৯২৬ – ৩১ মাৰ্চ ২০০৬) অসমৰ এজন কবি, গীতিকাৰ আৰু শিক্ষাবিদ। জীৱনকালত তেখেতে প্ৰকৃতি আৰু মানৱতাক লৈ শতাধিক গীত ৰচনা কৰি যায়। বিভিন্ন বঁটা আৰু সন্মানৰ উপৰি সাহিত্যৰাজীৰ বাবে তেখেতে ২০০১ চনত অসম চৰকাৰৰ পৰা সাহিত্যিক পেঞ্চনো লাভ কৰিছিল। কণ্ঠশিল্পী মনজ্যোৎস্না মহন্ত তেওঁৰ কন্যা।

উদ্ধৃতিসমূহ

যাৰ হৃদয়ত দেশ প্ৰেম নাই সি ছোৱালীও ভাল পাব নোৱাৰে।

উৎস

শ্ৰেণী:কবি
শ্ৰেণী:গীতিকাৰ
শ্ৰেণী:অসমৰ ব্যক্তি
শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
বগিয়া

alt=|
alt=|
বগিয়া (পিঠা বুলিও জনা যায়) ভাৰত আৰু নেপালৰ মৈথিলী আৰু থাৰু সম্প্ৰদায়ৰ এক সুস্বাদু খাদ্য। এই খাদ্য বিশেষভাৱে শীতকালত ৰন্ধা হয়। নেপালী ব্যঞ্জন ভিতৰত ই এটা ডাম্পলিং, য'ত চাউলৰ আটাৰ বাহিৰৰ আৱৰণ আৰু ভিতৰত মিঠা পদাৰ্থ নাইবা শাক-পাচলি অথবা কুকুৰা বা ছাগলীৰ মাংস আৰু অন্যান্য ভজা উপাদানৰ ভৰোৱা থাকে। থাৰু সমাজত সুস্বাদু খাদ্য হিচাপে ই অতি গুৰুত্বপূৰ্ণ ভূমিকা পালন কৰে আৰু লক্ষ্মী পূজাৰ দিনা পালন কৰা দীপাৱলী ( দীপাৱলী বা তিহাৰ বুলিও জনা যায়) উৎসৱৰ ই মূল অংশ।

বাহ্যিক সংযোগ

বগিয়াৰ প্ৰস্তুত প্ৰণালী
পিঠা

তথ্যসূত্ৰ

শ্ৰেণী:খাদ্য শ্ৰেণী:ভাৰতৰ ৰন্ধনশৈলী
ভাগীৰথী (অভিনেত্ৰী)

ভাগীৰথী ওৰফে ভাগীৰথী বাই কদম এগৰাকী অভিনেত্ৰী। অভিনেতা বাহাৰুল ইছলামৰ সৈতে বিবাহসূত্ৰে তেওঁ অসমৰ বাসিন্দা। তেওঁৰ জন্ম ১৯৬৩ তেওঁৰ জন্ম হৈছিল মহীশূৰৰ হুন্সুৰ তালুকৰ গাভাদেগেৰেত। কৰ্ণাটকৰ নিনছামৰ পৰা নাটকৰ ডিপ্লমা লৈ তেওঁ অভিনয়কে জীৱনৰ পেছা হিচাপে গ্ৰহণ কৰে। বৰ্তমানলৈ তেওঁ ৬৫ খনতকৈয়ো অধিক নাটকত অভিনয় কৰিছে।

কৃতিত্ব

ভাগীৰথীয়ে ১৯৯০ চনত নেচনেল স্কুল অৱ ড্ৰামা,নতুন দিল্লীৰ পৰা অভিনয়ত স্নাতক ডিগ্ৰী লাভ কৰে। তাত অধ্যয়ন কৰি থাকোঁতেই অভিনেতা গিৰীশ কাৰ্ণাডৰ সংস্পশলৈ আহিবলৈ সুযোগ পায়৷ তাতেই তেওঁ অভিনেতা বাহাৰুল ইছলামকো লগ পায় আৰু প্ৰেমৰ সম্পৰ্ক গঢ়ি উঠে৷ তাৰপিছত বিয়া হয়৷ ১৯৯২-৯৩ চনত “হীৰ-ৰঞ্জা’’ নাটকৰ প্ৰযোজনাৰ বাবে লণ্ডনৰ তাৰা আৰ্টত যোগদান কৰে। তাৰপৰা তেওঁ
’গ্লোবেল থিয়েটাৰ’ নামৰ আন এটা দলৰ সৈতে চুক্তিবদ্ধ হয় আৰু লণ্ডনৰপৰা জাপানৰ টকিঅ’লৈ অভিনয় কৰিবলৈ যায়৷ তেওঁ বৰ্তমানলৈকে কানাড়া, অসমীয়া, হিন্দী আৰু ইংৰাজী আদি বিভিন্ন ভাষাৰ ৬৫ খনতকৈও অধিক নাটকত অভিনয় কৰিছে।

ভাগীৰথীয়ে ১৯৯১-৯২ চনত মহিলা চৰিত্ৰ শকুন্তলা,গান্ধী আৰু মল্লিকাৰ একক আখ্যান অভিনয়ৰ প্ৰকল্পৰ বাবে এন এছ ডিৰ পৰা ফেল’শ্বিপ লাভ কৰে। বৰ্তমান তেওঁ গুৱাহাটীৰ ছিগাল থিয়েটাৰ একাডেমীৰ অধ্যক্ষ হিচাপে কৰ্মৰত। অসমত ১৯৯৫ৰ পৰা বৰ্তমানলৈ বহু নাটকৰ ডিজাইন আৰু পৰিচালনা কৰে। ভাৰত চৰকাৰৰ সংস্কৃতি বিভাগ পৰা বিশেষভাৱে সক্ষম শিশুৰ সৈতে কাম কৰাৰ বাবে জুনিয়ৰ ফেল’শ্বিপ আৰু চিনিয়ৰ ফেল’শ্বিপ লাভ কৰিছে। তেওঁ কানাড়াৰ পৰা অসমীয়ালৈ কিছু নাটক আৰু প্ৰবন্ধ অনুবাদ কৰে। তেওঁ কানাড়া, অসমীয়া আৰু হিন্দী ভাষাৰ বহু ছবিতো অভিনয় কৰিছে। ৪৪ তম ৰাষ্ট্ৰীয় চলচ্চিত্ৰ মহোৎসৱ ৯৭ত অসমীয়া ছবি অদাহ্যত কৰা অভিনয়ৰ বাবে বিশেষ জুৰী মেনচন হিচাপে ৰাষ্ট্ৰীয় বঁটা লাভ কৰে। কৰ্ণাটকৰ ৰাজ্য চৰকাৰ ২০১৬ৰ পৰা AGASI PARLOR ছবিখনৰ বাবে সহযোগী চৰিত্ৰত শ্ৰেষ্ঠ অভিনেত্ৰীৰ বঁটা লাভ কৰে আৰু ৰ’দৰ চিঠি ছবিৰ বাবে লোনাৱলা আন্তঃৰাষ্ট্ৰীয় চলচ্চিত্ৰ মহোৎসৱ ২০১৬ত শ্ৰেষ্ঠ অভিনেত্ৰীৰ বঁটা লাভ কৰে.

তথ্য সূত্ৰ

শ্ৰেণী:জীৱিত ব্যক্তি
শ্ৰেণী:অভিনেত্ৰী
শ্ৰেণী:অসমৰ ব্যক্তি
শ্ৰেণী:অসমীয়া নাৰী
ৱাণ্ডা ৰুটকিভিচ

ৱাণ্ডা ৰুটকিভিচ এগৰাকী পোলেণ্ডৰ পৰ্বতাৰোহী আৰু কম্পিউটাৰ অভিযন্তা আছিল। তেওঁ K2 ৰ শিখৰত উপনীত হোৱা প্ৰথম মহিলা আৰু মাউণ্ট এভাৰেষ্টৰ শিখৰত উপনীত হোৱা তৃতীয় মহিলা (প্ৰথম ইউৰোপীয় মহিলা)।

প্ৰাৰম্ভিক জীবন

ৱাণ্ডা ৰুটকিভিচৰ জন্ম লিথুৱেনিয়াৰ প্লুংগেত এটা শিক্ষিত পোলেণ্ডৰ পৰিয়ালত হৈছিল । তেওঁৰ পিতৃ জিবিগনিউ ব্লাস্কিভিচ কমিউনেল বিল্ডিং প্ৰজেক্টছ ব্যুৰোৰ অভিযন্তা আছিল। জিবিগনিউ খেলধূলাতো খুব আগ্ৰহী আছিল আৰু সাঁতোৰ, গুলীচালনা আৰু জুডো খেলত দক্ষ আছিল । আনহাতে তেওঁৰ মাতৃ মাৰিয়াই পশ্চিমীয়া সংস্কৃতিৰ বিষয়ে পঢ়ি আৰু হিমালয় ভ্ৰমণ কৰি ভাল পাইছিল। দ্বিতীয় বিশ্বযুদ্ধৰ পিছত তেওঁলোকৰ পৰিয়ালে পোলেণ্ডলৈ যাবলৈ সিদ্ধান্ত লয়, প্ৰথমে লানকাটলৈ গুচি যায় আৰু তাৰ পিছত দক্ষিণ-পশ্চিম পোলেণ্ডৰ পুনৰুদ্ধাৰ কৰা ভূখণ্ডৰ ৱ্ৰকল চহৰত স্থায়ীভাৱে বসবাস আৰম্ভ কৰে। শিশু অৱস্থাত তেওঁ ঘৰতে পঢ়া-শুনা কৰিছিল, কিন্তু ১৯৪৯ চনত প্ৰাথমিক বিদ্যালয়ত দ্বিতীয় শ্ৰেণীত পঢ়িবলৈ আৰম্ভ কৰে আৰু “জোস্কা” বেটেলিয়নৰ ১৮ স্কাউট দলত যোগদান কৰে। যেতিয়া ৱাণ্ডাৰ বয়স মাত্ৰ পাঁচ বছৰ আছিল, যুদ্ধৰ পিছৰ ৱ্ৰ'কলত তেওঁ আৰু তেওঁৰ বন্ধুসকলে বিস্ফোৰণ নোহোৱা বোমা এটা পাই অগ্নিকুণ্ডত পেলাই দিছিল। যাৰ ফলত বিস্ফোৰণ হৈ তেওঁৰ সাত বছৰীয়া ভাতৃ জেৰ্জি নিহত হৈছিল।

ৰুটকিভিচে জুনক মটৰচাইকেল নামৰ পোলেণ্ডত নিৰ্মিত এখন গধুৰ মটৰচাইকেল চলাইছিল, আৰু এই কাৰ্য্যই পৰোক্ষভাৱে তেওঁৰ পৰ্বতাৰোহণৰ আগ্ৰহ বৃদ্ধি কৰিছিল। ১৯৬১ চনৰ এটা গ্ৰীষ্মৰ দিনত মটৰচাইকেল খনৰ ইন্ধন শেষ হৈ যোৱাত তেওঁ ৰাস্তাৰে পাৰ হৈ যোৱা মানুহবোৰক সহায় বিচাৰি হাত জোকাৰিবলৈ ধৰিলে। সেই সময়ত সহায় কৰিবলৈ ৰৈ গৈছিল এজন মটৰ চাইকেল আৰোহী,যি জনে দুবছৰ ধৰি আৰোহণ কৰি থকা এজন সহকৰ্মী বগডান জাংকোভস্কিৰ সৈতে যাত্ৰা কৰি আছিল। এই আকস্মিক সাক্ষাৎকাৰৰ ফলত তেওঁলোকে ফেলকন পৰ্বতমালাৰ Janowice Wielkie (পোলিছ: Góry Sokole) অঞ্চলত একেলগে পাহাৰ আৰোহণ কৰিবলৈ আৰম্ভ কৰে।

পৰ্বতাৰোহী জীৱন

তেওঁৰ প্ৰথম বৃহৎ অভিযান আছিল আন্দ্ৰেজ জাৱাডাৰ সৈতে পামিৰ পৰ্বতমালালৈ, যিটো পুৰুষ পৰ্বতাৰোহীসকলৰ সৈতে তেওঁৰ ভাল সম্পৰ্ক নথকাৰ ফলত অপ্ৰীতিকৰ বুলি বিবেচনা কৰিছিল।

ঘূৰি অহাৰ পিছত তেওঁ নিজৰ অভিযানৰ নেতৃত্ব দিবলৈ আৰম্ভ কৰে, য’ত আছিল কেইবাটাও সম্পূৰ্ণ মহিলাৰ অভিযান আৰু তেওঁৰ মূক নেতৃত্ব শৈলীৰ বাবে পৰিচিত হয়। ৰক্তহীনতাত ভুগিও তেওঁ এই আৰোহণ সম্পন্ন কৰিবলৈ সক্ষম হৈছিল। আচলতে তেওঁ আইৰণৰ বেজী লগত লৈ ফুৰিছিল, যাতে তেওঁ বগাই যোৱাৰ সময়ত সচেতন হৈ থাকিবলৈ হিম’গ্লবিনৰ মাত্ৰা বৃদ্ধি কৰিব পাৰে।

তথ্য সূত্ৰ
মেহাৰী ইউনিয়ন

মেহাৰী বাংলাদেশৰ ব্ৰাহ্মণবাৰিয়া জিলাৰ অন্তৰ্গত কছবা উপজিলাৰ এখন ইউনিয়ন। ২০১৭ চনত বাংলাদেশ চৰকাৰে মেহাৰী ইউনিয়নক ভিক্ষাৰী-মুক্ত ঘোষণা কৰিছিল।

আয়তন

মেহাৰী ইউনিয়নৰ আয়তন হৈছে ৫,৪৫০ একৰ (২২.০৬ বৰ্গ কিমি)।

ৰাজহুৱা তথ্য

২০১১ চনৰ লোকপিয়ল অনুসৰি, মেহৰী ইউনিয়নৰ মুঠ জনসংখ্যা হৈছে ২৬,৩৩৫জন; ইয়াৰ ভিতৰত, ১২,১৭৯ গৰাকী পুৰুষ আৰু ১৪,১৫৬ গৰাকী মহিলা। মুঠ পৰিয়ালৰ সংখ্যা হৈছে ৫,০১৮। এই ইউনিয়নৰ গাওঁ-আধাৰিত জনসংখ্যা উল্লেখ কৰা হৈছে:

ৱাৰ্ড নং
গাঁৱৰ নাম
জনসংখ্যা (২০১১)
১নং ৱাৰ্ড
ঈশান নগৰ
১,২৫০ জন
যমুনা
১,৮৮৭ জন
২নং ৱাৰ্ড
মেহাৰী
৩,৭১৮ জন
৩নং ৱাৰ্ড
বল্লভপুৰ
১,৩৯০ জন
৪নং ৱাৰ্ড
শিমৰাইল সাতপাৰা
৩,২৯৬ জন
৫নং ৱাৰ্ড
শিমৰাইল মধ্যপাৰা
৩,৯৪৪ জন
৬নং ৱাৰ্ড
শিমৰাইল উত্তৰপাৰা
২,৯২৬ জন
৭নং ৱাৰ্ড
খেওড়া
২,০০০ জন
বামুটিয়া
৬৪৩ জন
৮নং ৱাৰ্ড
পুৰকুইল
৬৫০ জন
বাহাৰআটা
১,০১২ জন
খেওড়া পশ্চিমপাৰা
১,৬৯৭ জন
৯নং ৱাৰ্ড
চৌবেপুৰ
২,৫৬৫ জন

ইতিহাস

বিশ্বাস কৰা হয় যে বঙ্গৰ সেন ৰাজবংশৰ সময়ত মিহিৰ চন্দ্ৰ নামৰ এজন ব্যৱসায়ী এই অঞ্চলত বাস কৰিছিল। গতিকে গাওঁখনৰ মানুহে তেওঁৰ ঘৰটোক "মিহিৰ বাড়ী" বুলি মাতিছিল। পিছত, "মিহিৰ বাড়ী" নামটো (মিহিৰ বাড়ী>মেহাৰ বাড়ী>মেহৰী) মেহৰীলৈ সলনি হয়।

আন কথা অনুসৰি, এটা সময়ত, মেহৰী, বৰ্ণী আৰু কালচাৰ নামৰ তিনিখন গাঁৱৰ লোক একেটা পৰিয়ালৰ আছিল। মেহেৰ খাঁ, বৰুণ খাঁ আৰু কালন খাঁ নামৰ এই পৰিয়ালটোৰ তিনিজন লোকৰ নামে ক্ৰমে মেহৰী, বৰ্ণী আৰু কালচাৰ, এই তিনিখন গাঁৱৰ নাম দিয়া হৈছে।

মেহাৰী গাঁৱত অৱস্থিত এটা পৰম্পৰাগত কালী মন্দিৰৰ নামেৰে তদানীণ ইউনিয়ন পৰিষদৰ অধ্যক্ষ লালু গোচাই এই ইউনিয়নটোৰ নাম দিছিল।

অৱস্থান আৰু সীমা

কছবা উপজিলাৰ উত্তৰ-পশ্চিমত মেহাৰী ইউনিয়ন অৱস্থিত। এই ইউনিয়নৰ:—

পূবত: কছবা পশ্চিম ইউনিয়ন আৰু খাড়েৰা ইউনিয়ন।
পশ্চিমত: নবীনগৰ উপজিলাৰ লাউৰ ফতেপুৰ ইউনিয়ন আৰু কুমিল্লা জিলাৰ মুৰাদনগৰ উপজিলাৰ আন্দিকোট ইউনিয়ন।
উত্তৰত: মুলগ্ৰাম ইউনিয়ন আৰু নবীনগৰ উপজিলাৰ কাইতলা দক্ষিণ ইউনিয়ন।
উত্তৰ-পূবত: বাদৈৰ ইউনিয়ন।
দক্ষিণত: কুটি ইউনিয়ন।

প্ৰশাসনিক গাঁথনি

মেহাৰী ইউনিয়ন হৈছে কছবা উপজিলাৰ অধীনত ২নং ইউনিয়ন পৰিষদ। এই  ইউনিয়নৰ প্ৰশাসনিক কাৰ্যসমূহ কছবা থানাৰ অধীনত আছে। ই বাংলাদেশৰ নেচনেল এচেম্বলীৰ ২৪৬তম আসনৰ (ব্ৰাহ্মণবাড়িয়া-৪) অংশ।

এই ইউনিয়নৰ গাওঁবোৰ হৈছে:

পুৰকুইল
মেহাৰী
খেওড়া
যমুনা
বাহাৰ আটা
ঈশান নগৰ
চৌবেপুৰ
বামুটিয়া
শিমৰাইল
বল্লভপুৰ

কাৰ্যালয়

সংঘৰ কাৰ্যালয়টো ১ নং ৱাৰ্ডৰ 'ঈশান নগৰ' গাঁৱত অৱস্থিত। ইউনিয়ন পৰিষদৰ কাৰ্যালয়টো L-ৰ আকৃতিৰ এটা দুমহলীয়া অট্টালিকা।

শিক্ষা ব্যৱস্থা

২০১১ চনৰ লোকপিয়ল অনুসৰি, মেহৰী ইউনিয়নৰ সাক্ষৰতাৰ হাৰ হৈছে ৪৭.৪%।
অদেৰ খাল

পূৰ্বৱৰ্তী অধ্যক্ষগণ:

নং
নাম
গ্ৰাম
কাৰ্যকাল
১
বাবু লালু গোসাই
মেহাৰী
১৯৬৬ – ১৯৭১
২
মোঃ খোৰশেদ আলম
শিমৰাইল
১৯৭২ – ১৯৭৬
৩
মোঃ আজিজ ভূইয়া
পুৰকুইল
১৯৭৭ – ১৯৮১
৪
মোঃ আবদুৰ ৰহিম
যমুনা
১৯৮২ – ১৯৮৬
৫
মোঃ ছালাম প্ৰফেসৰ
মেহাৰী
১৯৮৭ – ১৯৯১
৬
মোঃ মাহফুজুৰ ৰহমান
শিমৰাইল
১৯৯২ – ১৯৯২
৭
মোঃ শৰীফ সামসুল হক
খেওড়া
১৯৯৩ – ১৯৯৭
৮
মোঃ মোবাৰক হোসেন
শিমৰাইল
১৯৯৮ – ২০০৩
৯
মোঃ আলম মিয়া (১ম)
শিমৰাইল
২০০৩ – ২০১১
১০
মোঃ মোস্তফা কামাল
শিমৰাইল
২০১১ – ২০১৬
১১
মোঃ আলম মিয়া (২য়)
শিমৰাইল
২০১৬ – বৰ্তমান

লগতে চাওক

ব্ৰাহ্মণবাৰিয়া জিলা
কছবা উপজিলা
পুৰকুইল

তথ্য সংগ্ৰহ

শ্ৰেণী:বাংলাদেশৰ ইউনিয়ন
শ্ৰেণী:ব্ৰাহ্মণবাড়িয়া জিলা
শ্ৰেণী:ব্ৰাহ্মণবাৰিয়া জিলাৰ ইউনিয়ন
শ্ৰেণী:কছবা উপজিলাৰ ইউনিয়ন
অগবাঞ্জে

অগবাঞ্জে অডিনানী (ইগবো: ọ̀dị̀nànị̀) ভাষাত এটা দুষ্ট আত্মা বুলি ধাৰণা কৰা হৈছে, যিয়ে ইচ্ছাকৃতভাৱে এটা পৰিয়ালক দুৰ্ভাগ্যৰ সম্মুখীন কৰাব পাৰে। ইগবোলেণ্ডত অগবাঞ্জেৰ ওপৰত বিশ্বাস এসময়ৰ দৰে শক্তিশালী নহয় যদিও এতিয়াও কিছুমান বিশ্বাসী আছে।

ইগবো ভাষাত ইয়াৰ আক্ষৰিক অৰ্থ হৈছে "অহা আৰু যোৱা শিশু।" কেতিয়াবা অভদ্ৰ বা জেদী শিশুৰ প্ৰতিশব্দ হিচাপে অগবাঞ্জে শব্দটো ব্যৱহাৰ কৰা হৈছে। চেলটিক আৰু বহল ইউৰোপীয় পৌৰাণিক কাহিনীৰ পৰী চেঞ্জলিংসকলৰ সৈতে ইহঁতৰ মাজত থকা সাদৃশ্যৰ বাবে অগবাঞ্জে শব্দটোক প্ৰায়ে চেঞ্জলিং বুলি লিখা হয়। কিছুমান তত্ত্ববিদে অনুমান কৰিছে যে এই ধাৰণাসমূহে এসময়ত শিশুৰ জীৱন কাঢ়ি নিয়া এসময়ৰ অজ্ঞাত ৰোগ (যেনে এছ আই ডি এছ আৰু চিকেল চেল ৰোগ) সেইবোৰ বুজিবলৈ পৌৰাণিক উপায় হিচাপে কাম কৰে, কিয়নো পৰিয়ালৰ ভিতৰত এই ৰোগসমূহৰ উত্তৰাধিকাৰী সূত্ৰে মানুহে এই সিদ্ধান্তত উপনীত হ'ব পাৰে যে জড়িত শিশুসকল সকলো একেটা কু-অভিপ্ৰায়ৰ অৱতাৰ।

বিশ্বাস কৰা হৈছিল যে, জন্মৰপৰা এটা নিৰ্দিষ্ট সময়ৰ ভিতৰত (সাধাৰণতে যৌৱনকাল পাৰ নহয়) অগবাঞ্জে ইচ্ছাকৃতভাৱে মৃত্যুবৰণ কৰিব আৰু তাৰ পিছত পৰিয়ালৰ পৰৱৰ্তী সন্তানত পুনৰ জন্ম ল’ব আৰু এই চক্ৰটো পুনৰাবৃত্তি কৰি বহুত দুখৰ সৃষ্টি কৰিব।
ইয়াৰ উপৰি বিশ্বাস কৰা হয় যে অগবাঞ্জে সদায় একেটা ওচৰৰ পৰিয়ালত জন্ম লোৱা নহয়, আনকি বহল পৰিয়ালতো জন্ম ল’ব পাৰে। গৰ্ভাৱস্থা আৰু জন্মৰ মাজৰ আত্মাৰপৰা পৰিয়ালত জন্ম ল’ব পাৰি অগবাঞ্জে। আন এটা উপায় হ'ল এটা অগবাঞ্জে গোটৰ সৈতে পৰিচয় কৰাই দিয়া।

দুষ্ট আত্মাবোৰৰ ইয়ি-উৱা নামৰ শিল থাকে বুলি কোৱা হয়, যিবোৰ তেওঁলোকে ক’ৰবাত গোপন ঠাইত পুতি থয়। ইয়ি-উৱাই অগবাঞ্জেক মানৱ জগতলৈ ঘূৰি আহিবলৈ আৰু নিজৰ লক্ষ্য পৰিয়াল বিচাৰি উলিয়াবলৈ অনুমতি দিয়াৰ কাম কৰে। দুষ্ট আত্মাৰ ইয়ি-উৱা বিচাৰি পোৱাটোৱে নিশ্চিত কৰে যে অগবাঞ্জে পৰিয়ালটোক আৰু কেতিয়াও দুৰ্ভাগ্যৰ সম্মুখীন নহ'ব। ইয়ি-উৱা এজন পুৰোহিতে খান্দি উলিয়াই ধ্বংস কৰে। শিলটো ধ্বংস হোৱাৰ পিছত বা মাতৃয়ে সফলতাৰে আন এটা সন্তান জন্ম দিয়াৰ পাছত শিশুটো আৰু অগবাঞ্জে নহয় বুলি নিশ্চিত কৰা হয়। মাইকী অগবাঞ্জে গৰ্ভাৱস্থাত শিশুৰ সৈতে মৃত্যুবৰণ কৰে, আনহাতে মতা অগবাঞ্জে পত্নীৰ সন্তান জন্ম বা মৃত্যুৰ আগতেই মৃত্যুবৰণ কৰে।

শিশুটিৰ মৃত্যুৰ পাছত অগবাঞ্জে ঘূৰি নাহিবলৈ তেওঁলোকক কাটি বা অংগচ্ছেদ কৰা হয়। কিছুমান অগবাঞ্জে অৱশ্যে অংগচ্ছেদৰ শাৰীৰিক ক্ষত লৈ ঘূৰি আহে বুলি কোৱা হৈছিল। নাৰীৰ বন্ধ্যাকৰণক কেতিয়াবা দুষ্ট আত্মাৰপৰা মুক্তি পোৱাৰ উপায় বুলি ভবা হৈছিল। বিকৃতিৰ দাগ নথকা অগবাঞ্জে চিনাক্ত কৰিবলৈ চেষ্টা কৰাটো কেতিয়াবা কঠিন হ’ব পাৰে। পৰিয়ালসমূহক চিনাক্ত কৰাত সহায় কৰা আন কথাবোৰ হ’ল শিশুটিৰ জন্মৰ চিন, তেওঁলোকে কোৱা প্ৰথম শব্দ আৰু পুনৰ্জন্ম পোৱা শিশুটিৰ আচৰণৰ সাদৃশ্য।
পৰিয়ালবোৰে এই ধৰণৰ বৈশিষ্ট্যবোৰৰ প্ৰতি বহুত গুৰুত্ব দিছিল আৰু বেছিভাগ সময়তে শিশুটি অগবাঞ্জে বুলি নিশ্চিত কৰিবলৈ অৰেকলৰ ওচৰলৈ গৈছিল। অগবাঞ্জেৰ আন এটা লক্ষণ হ'ল এজন শিশু যি সঘনাই অতি অসুস্থ হৈ পৰে, বা প্ৰায়ে বিপদত পৰে।

তথ্যসূত্ৰ

শ্ৰেণী:লোককথা
শ্ৰেণী:আফ্ৰিকাৰ লোককথা
জয়িতা মণ্ডল

জয়িতা মণ্ডল ভাৰতৰ পশ্চিমবঙ্গৰ এজন সমাজকৰ্মী আৰু প্ৰথম বাঙালি ট্ৰান্সজেণ্ডাৰ মহিলা, যাক এটা দেওয়ানি আদালতৰ ন্যায়িক পেনেলৰ সদস্য হিচাপে নিযুক্ত কৰা হৈছিল।

প্ৰাৰম্ভিক জীৱন

জয়িতা মণ্ডল এটা পৰম্পৰাগত হিন্দু পৰিয়ালত জন্মগ্ৰহণ কৰিছিল। শৈশৱকালতেই নিজৰ লিঙ্গ পৰিচয়ৰ বাবে তেওঁ বহু ধৰণৰ বৈষম্যৰ সন্মুখীন হৈছিল। দশম শ্ৰেণীৰ পিছতে তেওঁ বিদ্যালয় ত্যাগ কৰে আৰু চাকৰি পোৱাৰ মিছা অজুহাত দেখুৱাই ঘৰৰপৰা ওলাই গৈ দিনাজপুৰলৈ গমন কৰে।

২০১১ চনত সকলো হোটেলতে লিঙ্গ পৰিচয়ৰ বাবে প্ৰৱেশ নাপাই এটা বাছ ষ্টেণ্ডত যন্ত্ৰণাদায়ক নিশা কটোৱাৰ পিছত, তেওঁ উপলব্ধি কৰে যে ট্ৰান্সজেণ্ডাৰ সম্প্ৰদায়ৰ প্ৰতি সমাজৰ মানসিকতা সলনি কৰিবলৈ অধিক কাম কৰাৰ প্ৰয়োজন আছে।

তাৰ পিছত তেওঁ উত্তৰ দিনাজপুৰ জিলাৰ ইছলামপুৰলৈ স্থানান্তৰিত হয় আৰু ট্ৰান্সজেণ্ডাৰ সম্প্ৰদায়ৰ কল্যাণৰ বাবে কাম আৰম্ভ কৰে। একে সময়তে তেওঁ দূৰশিক্ষাৰ জৰিয়তে পঢ়া-শুনা সম্পূৰ্ণ কৰি আইনৰ ডিগ্ৰী লাভ কৰে। ২০১০ চনত নিৰ্বাচন আয়োগে ভোটাৰ পৰিচয়-পত্ৰত “অন্যান্য” লিঙ্গ শ্ৰেণী সংযোজন কৰাৰ পাছত, তেওঁ নিজৰ জিলাৰ প্ৰথম ট্ৰান্সজেণ্ডাৰ ব্যক্তি হিচাপে ভোটাৰ আইডি লাভ কৰে।

যৌনকৰ্মী, ভিক্ষুক আৰু মানৱ পাচাৰৰ শিকাৰ হোৱা লোকসকলকে ধৰি অন্যান্য প্ৰান্তিক সম্প্ৰদায়ৰ বাবে কাম কৰিবলৈ জয়িতাই নিজৰ সংগঠন দিনাজপুৰ নতুন আলো প্ৰতিষ্ঠা কৰে। এই সংগঠনে বৰ্তমান তেওঁৰ জিলাৰ হাজাৰ হাজাৰ লোকক সহায় কৰি আছে।

কৰ্মজীৱন

জয়িতা মণ্ডল পশ্চিমবঙ্গৰ ট্ৰান্সজেণ্ডাৰ সম্প্ৰদায়ৰ এগৰাকী সক্ৰিয় সদস্য আৰু সম্প্ৰদায়টোৰ কল্যাণ আৰু উন্নয়নৰ বাবে কাম কৰি আহিছে। ২০১৫ চনত তেওঁ অন্যান্য সহযোগীৰ সৈতে মিলি বয়স্ক এইচআইভি পজিটিভ ব্যক্তিসকলৰ বাবে এটা আশ্ৰম স্থাপন কৰে আৰু ৰোগী কল্যাণ সমিতি গঠন কৰে।

২০১৭ চনৰ ৮ জুলাই তাৰিখে, ২৯ বছৰ বয়সত, তেওঁ পশ্চিমবঙ্গৰপৰা লোক আদালতৰ প্ৰথম ট্ৰান্সজেণ্ডাৰ বিচাৰক হিচাপে নিযুক্ত হয়। তেওঁ উত্তৰ দিনাজপুৰৰ ইসলামপুৰত লোক আদালতৰ বিচাৰক হিচাপে দায়িত্ব পালন কৰে, য'ত তেওঁৰ প্ৰাৰম্ভিক কিছুমান গোচৰ বেংকৰ ঋণ পুনৰুদ্ধাৰৰ সৈতে সম্পৰ্কিত আছিল।

তেওঁ নিজৰ এই নিযুক্তিক ট্ৰান্সজেণ্ডাৰ সম্প্ৰদায়ৰ বাবে এটা গুৰুত্বপূৰ্ণ অগ্ৰগতি হিচাপে গণ্য কৰে আৰু ভাৰতীয় সমাজত সমান নাগৰিক হিচাপে স্বীকৃতি পুনঃপ্ৰতিষ্ঠাৰ এক বৃহৎ সুযোগ বুলি বিবেচনা কৰে।

ব্যক্তিগত জীৱন

নিজৰ লিঙ্গ পৰিচয় প্ৰকাশ কৰাৰ প্ৰায় আঠ বছৰৰ পাছত, ২০১৭ চনৰ জুলাই মাহত, জয়িতা মণ্ডলে মহিলালৈ লিঙ্গ পৰিৱৰ্তন অস্ত্ৰোপচাৰৰ প্ৰক্ৰিয়া আৰম্ভ কৰে।

তথ্যসূত্ৰ

শ্ৰেণী:ভাৰতীয় নাৰী
শ্ৰেণী:পশ্চিমবঙ্গৰ ব্যক্তি
অন্নপূৰ্ণি সুব্ৰমণিয়াম

ড° অন্নপূৰ্ণি সুব্ৰমণিয়াম এগৰাকী জ্যোতিৰ্বিজ্ঞানী আৰু বৰ্তমান বাংগালুৰুৰ ভাৰতীয় জ্যোতিৰ্পদাৰ্থবিজ্ঞান প্ৰতিষ্ঠানৰ পৰিচালক হিচাপে কাৰ্যনিৰ্বাহ কৰি আছে। ইয়াৰ উপৰিও তেওঁ এই প্ৰতিষ্ঠানটোৰ মুৰব্বী হোৱা প্ৰথমগৰাকী মহিলা জ্যোতিৰ্বিজ্ঞানী। তেওঁ তাৰকাৰাজ্য আৰু মেগেলেনিক ডাৱৰৰ তৰাৰ থুপ, নক্ষত্ৰৰ বিৱৰ্তন আৰু জনসংখ্যাৰ দৰে ক্ষেত্ৰত কাম কৰে।

শিক্ষা আৰু প্ৰাৰম্ভিক জীৱন

সুব্ৰমণিয়ামে পলাক্কাডৰ ভিক্টোৰিয়া কলেজৰ পৰা বিজ্ঞান বিষয়ত স্কুলীয়া শিক্ষা সমাপ্ত কৰিছিল। সুব্ৰমণিয়ামে ভায়লিনও বজায়, কেতিয়াবা কৰ্ণাটিক সংগীতজ্ঞ পিতৃৰ সংগী শিল্পী হিচাপেও বজায়। সুব্ৰমনিয়াম ভাৰতীয় মহাকাশ গৱেষণা সংস্থা প্ৰথম বহু-তৰংগ দৈৰ্ঘ্যৰ মহাকাশ দূৰবীক্ষণ যন্ত্ৰ এষ্ট্ৰ'ছেট সৈতেও যথেষ্ট জড়িত আছিল, য'ত তেওঁ ইউভি ইমেজিং দূৰবীক্ষাৰ বাবে মানাংকন বিজ্ঞানী হিচাপে কাম কৰিছিল।
গেলেক্টিক গঠন
মেগেলানিক মেঘসমূহ
নক্ষত্ৰীয় জনসংখ্যা

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:মহিলা বিজ্ঞানী
শ্ৰেণী:ভাৰতীয় নাৰী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
ক’ৰ'মণ্ডল আৰু বেংগল চেটলমেণ্টছ্ প্ৰেচিডেঞ্চি

ক’ৰ'মণ্ডল আৰু বেংগল চেটলমেণ্টছ্ প্ৰেচিডেঞ্চি ব্ৰিটিছ ভাৰতৰ এটা প্ৰশাসনিক বিভাগ আছিল। ইষ্ট ইণ্ডিয়া কোম্পানীয়ে ১৬৮২ চনৰ ১৭ জুলাইত এই প্ৰেচিডেঞ্চি প্ৰতিষ্ঠা কৰিছিল।

ইতিহাস

১৬৫৮ চনত বংগ আৰু ক'ৰ'মণ্ডল উপকূলৰ সকলো বসতিস্থল ফ'ৰ্ট চেণ্ট জৰ্জৰ অধীন কৰা হয়। বেংগল এজেঞ্চি বিলুপ্ত হোৱাৰ পিছত কোম্পানীয়ে বংগৰ প্ৰশাসনৰ বাবে ক'ৰ'মণ্ডল উপকূল আৰু বংগৰ নামেৰে নামাকৰণ কৰা ক'ৰ'মণ্ডল আৰু বেংগল চেটলমেণ্টছ কোম্পানীটোৱে বংগ প্ৰশাসনৰ বাবে স্থাপন কৰে।

১৬৯৪ চনৰ পৰা ১৬৯৮ চনৰ ভিতৰত প্ৰেচিডেঞ্চিৰ ভূখণ্ডৰ প্ৰশাসন মাদ্ৰাচৰ (ফ'ৰ্ট চেণ্ট জৰ্জ প্ৰেচিডেঞ্চি) অধীনত আছিল । তাৰ পিছত আকৌ ১৭০০ চনত বেংগল প্ৰেচিডেঞ্চিৰ সৃষ্টি নোহোৱালৈকে ক'ৰ'মণ্ডল আৰু বেংগল চেটলমেণ্টছ্ প্ৰেচিডেঞ্চিৰ কৰ্তৃত্ব পুনৰ প্ৰতিষ্ঠা কৰা হয়।

লগতে চাওক

মাদ্ৰাচ প্ৰেচিডেঞ্চি
ফোৰ্ট উইলিয়াম, পশ্চিম বংগ

তথ্যউৎস

শ্ৰেণী:ব্ৰিটিছ ভাৰতৰ প্ৰেচিডেঞ্চি
শ্ৰেণী:ভাৰতৰ ইতিহাস
নীলকণ্ঠী ব্ৰজ

নীলকণ্ঠী ব্ৰজ জ্ঞানপীঠ বঁটা বিজয়ী সাহিত্যিক মামণি ৰয়ছম গোস্বামীৰ সুদীৰ্ঘকাল বৃন্দাবনবাস কৰি পোৱা অভিজ্ঞতাৰে ৰচনা কৰা উপন্যাস। ১৯৭৬ চনত প্ৰকাশিত এই উপন্যাসখনৰ প্ৰকাশক চন্দ্ৰ প্ৰকাশ।

গ্ৰন্থখনৰ বিষয়বস্তু

ব্ৰজাৱলী ৰামেশ্যামীৰ মুখত শুনা বৰ্ণনা আৰু বৃন্দাবনত বাস কৰা দুই-এজন লোকৰ বাস্তৱ জীৱনৰ দুই-এটা টুকুৰাক অৱলম্বন ৰূপে লৈ উপন্যাসখনৰ কোনো কোনো চৰিত্ৰ গঢ়ি তোলা হৈছে যদিও সৰহভাগ চৰিত্ৰই কল্পনাৰ ওপৰত প্ৰতিষ্ঠিত। তেখেতে মাতৃভাষা অসমীয়াৰ উপৰিও ইংৰাজী ভাষাতো সাহিত্যকৃতি সৃষ্টি কৰিছিল। ৰামায়ণী সাহিত্যৰ গৱেষক হিচাপে মাধৱ কন্দলীৰ ৰামায়ণৰ গৱেষণাত ডক্টৰেট ডিগ্ৰী লাভ কৰা ড॰ গোস্বামীয়ে দিল্লী বিশ্ববিদ্যালয়ৰ আধুনিক ভাৰতীয় ভাষা বিভাগত অধ্যাপিকা স্বৰূপে অৱসৰ গ্ৰহণ কৰিছিল।

তথ্য সংগ্ৰহ

বাহ্যিক সংযোগ

শ্ৰেণী:অসমীয়া গ্ৰন্থ
শ্ৰেণী:অসমীয়া উপন্যাস
কথাপুৰুষন

কথাপুৰুষন ) অদুৰ গোপালকৃষ্ণন ৰচিত আৰু পৰিচালিত ১৯৯৫ চনৰ মালয়ালম ভাষাৰ এখন নাট্যধৰ্মী চলচ্চিত্ৰ। ইয়াৰ প্ৰযোজক স্বয়ং গোপালকৃষ্ণন আৰু সহ-প্ৰযোজক এন.এইচ.কে.। ছবিখনত অভিনয় কৰিছে বিশ্বনাথন, মিনি নায়াৰ, অৰণমুলা প’ন্নম্মা, নৰেন্দ্ৰ প্ৰসাদ আৰু উৰ্মিলা উন্নী। ১৯৯৬ চনত শ্ৰেষ্ঠ পূৰ্ণদৈৰ্ঘ্য চলচ্চিত্ৰৰ ৪৩তম ৰাষ্ট্ৰীয় চলচ্চিত্ৰ বঁটা লাভ কৰে।

কাহিনীৰ সাৰাংশ

জন্মৰ পিছত কুঞ্জুন্নিৰ মাক-দেউতাকৰ বিচ্ছেদ হয় আৰু দেউতাকে চোৱাচিতা কৰা বাদ দিয়াত সি মাকৰ যত্নতে ডাঙৰ হয়।

প্ৰথম অৱস্থাত গান্ধীবাদী আৰু পিছলৈ মাৰ্ক্সবাদী ককাকৰ দ্বাৰা অনুপ্ৰাণিত হৈ কুঞ্জুন্নিয়ে কলেজত সামাজিক কঠিনতা আৰু বৈষম্যৰ উত্তৰ সাম্যবাদ বুলি বিশ্বাস কৰি বাওঁপন্থী মতাদৰ্শৰ প্ৰতি আকৰ্ষিত হয়। অৱশেষত তেওঁ এটা উগ্ৰ মাৰ্ক্সবাদী গোটত যোগদান কৰে। এখন থানাত আক্ৰমণৰ পিছত কুঞ্জুন্নিক গ্ৰেপ্তাৰ কৰি অভিযোগনামা দাখিল কৰা হয় যদিও পিছত তেওঁক দোষমুক্ত কৰা হয়।

অভিজ্ঞতাৰে কুঞ্জুন্নি পৰিপক্ক হয়, তথাপিও নিজকে অকলশৰীয়া আৰু মোহভংগ হোৱা যেন অনুভৱ কৰে। তেওঁ শৈশৱৰ বন্ধু মীনাক্ষীক বিচাৰি উলিওৱাৰ প্ৰচেষ্টা চলায় আৰু তাইক বিয়া কৰায়। কুঞ্জুন্নিৰ ঘৰতে লগুৱা খটা এজন মানুহৰ পুত্ৰ, নতুনকৈ হোৱা ধনী মানুহ এজনক কুঞ্জুন্নিয়ে নিজৰ সম্পত্তি বিক্ৰী কৰি এটা সাধাৰণ ঘৰলৈ গুচি যায় আৰু পত্নী আৰু পুত্ৰৰ সৈতে স্বাভাৱিক পাৰিবাৰিক জীৱন-যাপন কৰিবলৈ চেষ্টা কৰে।

এদিন কলেজৰ সহপাঠী, এজন সাংবাদিকে তেওঁৰ সাক্ষাৎকাৰ ল’বলৈ বিচাৰে, কিন্তু কুজুন্নিয়ে তাক নাকচ কৰে। পিছলৈ কুঞ্জুন্নিয়ে সাংবাদিক বন্ধুৰ সহায়ত তেওঁৰ প্ৰথম গল্পপুথি "কৰক্ষৰংগল" প্ৰকাশ কৰে। কিন্তু ইয়াৰ বিধ্বংসী বিষয়বস্তুৰ বাবে চৰকাৰে ইয়াক নিষিদ্ধ কৰিছিল। কুঞ্জুন্নিয়ে যেতিয়া বাতৰি কাকতত এই কথা পঢ়ে, তেতিয়া এই দুৰ্নীতিগ্ৰস্ত পৃথিৱীখনলৈ তেওঁ পৰিয়ালৰ সৈতে হাঁহিবলৈ আৰম্ভ কৰে।

বঁটা

১৯৯৬- ৪৩তম ৰাষ্ট্ৰীয় চলচ্চিত্ৰ বঁটা
শ্ৰেষ্ঠ পূৰ্ণদৈৰ্ঘ্য চলচ্চিত্ৰ
শ্ৰেষ্ঠ সহযোগী অভিনেত্ৰী- অৰণমুলা প’ন্নাম্মা
১৯৯৭- বোম্বে আন্তঃৰাষ্ট্ৰীয় চলচ্চিত্ৰ মহোৎসৱ
FIPRESCI বঁটা – অদুৰ গোপালকৃষ্ণণ

তথ্যউৎস

বাহ্যিক সংযোগ

শ্ৰেণী:১৯৯৫ বৰ্ষৰ চলচ্চিত্ৰ
শ্ৰেণী:মালায়লম চলচ্চিত্ৰ
শ্ৰেণী:শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
ডাইনেমিন

ডাইনেমিন (/dɪˈnæmɪniː, daɪ-/; প্ৰাচীন গ্ৰীক: Δυναμένη, ইংৰাজী: Dynamene; আক্ষৰিক অৰ্থ: 'কঢ়িয়াই আনোতা') গ্ৰীক শ্ৰুতিকথা অনুসৰি এগৰাকী সাগৰীয় নেৰেইড৷ তেওঁ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল। তেওঁৰ নামটো এটা বিভক্তি, যাৰ অৰ্থ হৈছে "যি পাৰে, সক্ষম গৰাকী।" তেওঁ তেওঁৰ ভগ্নী ফেৰুছাৰ সৈতে মহাসাগৰ উফন্দি উঠাৰ পৰাক্ৰম আৰু শক্তিৰ সৈতে জড়িত আছিল। ডাইনেমিনৰ দ্ৰুতভাৱে আবিৰ্ভাৱ আৰু অদৃশ্য হোৱাৰ ক্ষমতা আছিল। তেওঁৰ নামৰ কিছুমান ভিন্নতা হৈছে ডায়মেন (Dyomene) আৰু ডাইনামেন (Dinamene)৷

কিংবদন্তি

ডাইনেমিন গ্ৰীক শ্ৰুতিকথাৰ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল। হোমাৰৰ ইলিয়াডত বৰ্ণনা কৰা অনুসৰি একিলিছে মৃত পেট্ৰ'ক্লাছৰ বাবে কৰা দুখৰ সমভাগি হোৱা মাতৃ থেটিছক সংগ দিবলৈ সাগৰৰ গভীৰতাৰ পৰা ওলাই আহি ট্ৰয়ৰ উপকূলত সমবেত হোৱা ৩৩ গৰাকী নেৰেইডছৰ ভিতৰত ডাইনেমিনো আছিল।

তথ্য সংগ্ৰহ

শ্ৰেণী:গ্ৰীক কিংবদন্তি
কাৰ্ণেল

কম্পিউটাৰ বিজ্ঞানত কাৰ্ণেল হৈছে বেছিভাগ কম্পিউটাৰৰ অপাৰেটিং চিষ্টেমৰ মূল ভাগ; ই কোনো এপ্লিকেচন আৰু হাৰ্ডৱেৰ পৰ্যায়ত কতা ডেটা বিশ্লেষণৰ সংযোগী ব্যৱস্থা। কাৰ্ণেলৰ প্ৰধান দায়িত্ব হৈছে চিষ্টেম বা প্ৰণালীটোৰ সম্পদসমূহৰ পৰিচালনা (হাৰ্ডৱেৰ আৰু ছফ্টৱেৰ অংশৰ মাজত যোগাযোগ)।

কম্পিউটাৰ বুট কৰাৰ সময়ত প্ৰথমতে হাৰ্ড ডিস্ক-অৰ পৰা কাৰ্ণেল চফ্টৱেৰটো প্ৰাথমিক মেমৰীত তুলি তাৰ ইনষ্ট্ৰাকচন বোৰ ৰাণ কৰা হয়। ইয়াৰ পাচৰপৰা কম্পিউটাৰৰ বিভিন্ন আনুসংগিক যতনবোৰ -যেনে কী-ব’ৰ্ড, ডিচপ্লে', প্ৰিন্টাৰ ইত্যাদি, প্ৰাথমিক মেমৰী, হাৰ্ড ডিস্ক, চিডি-ৰ’ম বিভিন্ন সংসাধনবোৰ, প্ৰয়োজনীয় চফ্টৱেৰ প্ৰচেচবোৰ, নেটৱৰ্ক ইত্যাদি কাৰ্ণেলে পৰিচালনা কৰা আৰম্ভ কৰে। কাৰ্ণেলৰ মধ্যস্থতাতহে অন্যান্য এপ্লিকেচন চফ্টৱেৰে এইবোৰ ব্যৱহাৰ কৰিব পাৰে।

কাৰ্ণেলেই চিষ্টেম চিকিউৰিটী, অথেন্টিকেশ্যন আৰু একচেচ কন্ট্ৰলৰ বাবে দায়বদ্ধ। কম্পিউটাৰৰ বিভিন্ন সংশোধনবোৰ ভোক্তাৰ প্ৰয়োজন আৰু অধিকাৰ অনুযায়ী কাৰ্ণেলেই পৰিচালনা আৰু পৰিবেশন কৰে।

কোনো কোনো সাধন – বিশেষকৈ প্ৰিন্টাৰ, নেটৱৰ্ক কাৰ্ড, ডিচপ্লে' আদি পাৰিপাৰ্শ্বিক যতনবোৰ ব্যৱহাৰ কৰিবলৈ কাৰ্ণেলক ডিভাইচ ড্ৰাইভাৰ চফ্টৱেৰৰ প্ৰয়োজন হয়।

তথ্যসূচী

শ্ৰেণী:কম্পিউটাৰ বিজ্ঞান
এষা দে

এষা ৱাডনেকাৰ এগৰাকী ভাৰতীয় অভিনেত্ৰী আৰু মূলতঃ মাৰাঠী থিয়েটাৰ, চলচ্চিত্ৰ, ৱেব ধাৰাবাহিক, আৰু টিভি ধাৰাবাহিকত কাম কৰে। পেছাগতভাৱে তেওঁ এষা দে নামেৰে পৰিচিত। তেওঁ মাৰাঠী টেলিভিছন শ্ব’ মহাৰাষ্ট্ৰচী হাস্যযত্ৰৰ বাবে তেওঁ পৰিচিত।

কৰ্মজীৱন

২০১১ চনত দেই নাট্যশিল্পী হিচাপে পেছাদাৰী কৰ্মজীৱন আৰম্ভ কৰে আৰু তাৰ পিছত ছবি, ৱেব-ধাৰাবাহিক, টেলিভিছনকে ধৰি বিভিন্ন মাধ্যমলৈ তেওঁৰ কৰ্ম বিস্তাৰিত হয়। ভাৰতী বিদ্যাপীঠ পুনেৰ পৰা কথক নৃত্যত এম.এ আৰু লণ্ডন স্কুল অৱ ড্ৰামেটিক আৰ্টৰ পৰা অভিনয়ত এম.এ. লণ্ডনত পাঠ্যক্ৰম শেষ কৰি ভাৰতলৈ উভতি অহাৰ পিছত ক’ভিড-১৯ লকডাউন আৰম্ভ হয়। এই সময়ছোৱাত অভিনেতা সমীৰ খাণ্ডেকাৰে তেওঁক ইউটিউব চেনেল ‘আছোৱা’ৰ বাবে এটা ভিডিঅ’ তৈয়াৰ কৰিবলৈ আমন্ত্ৰণ জনায় আৰু তেওঁ সন্মত হয়। ভিডিঅ'টোৱে ইতিবাচক প্ৰতিক্ৰিয়া লাভ কৰাৰ ফলত তেওঁক বিশাখা সুভেদাৰৰ সলনি মহাৰাষ্ট্ৰচী হাস্যযত্ৰৰ বাবে বাচনি কৰে। "ভাদিপা"ৰ অধীনত তেওঁ বহুতো প্ৰকল্পত অংশগ্ৰহণ কৰিছে আৰু "ভাদিপা" কোম্পানীৰ দ্বাৰা তেওঁক প্ৰতিনিধিত্ব কৰা হয়। ২০২৪ চনত এষাই ডালমিয়া চিমেণ্টৰ বিজ্ঞাপনৰ বাবে ৰণবীৰ সিঙৰ সৈতে পৰ্দা ভাগবতৰা কৰে।

প্ৰসংগ

শ্ৰেণী:ভাৰতৰ থিয়েটাৰ ব্যক্তিত্ব
শ্ৰেণী:ভাৰতীয় মঞ্চ অভিনেত্ৰী
শ্ৰেণী:মাৰাঠী ব্যক্তি
অলকা নাথ

অলকা নাথ (ইংৰাজী: Alka Nath, জন্ম: ২৪ নৱেম্বৰ ১৯৫১) এগৰাকী ৰাজনৈতিক আৰু সমাজকৰ্মী আৰু এগৰাকী প্ৰাক্তন সংসদ সদস্য৷ তেওঁ ভাৰতৰ মধ্যপ্ৰদেশ ৰাজ্যৰ ছিণ্ডৱাৰা সমষ্টিৰ পৰা ভাৰতীয় জাতীয় কংগ্ৰেছৰ প্ৰাৰ্থী হিচাপে নিৰ্বাচিত হৈছিল।

প্ৰাৰম্ভিক জীৱন

১৯৫১ চনৰ ২৪ নৱেম্বৰত অমৃতসৰত অলকা নাথৰ জন্ম হৈছিল। ১৯৭৩ চনৰ ২৭ জানুৱাৰীত কমল নাথৰ সৈতে তেওঁ বিবাহপাশত আবদ্ধ হয়৷ তেওঁৰ দুজন পুত্ৰ নকুল নাথ আৰু বকুল নাথ।

শিক্ষা

আলকাই ডালহাউজি (হিমাচল প্ৰদেশ)ৰ ছেক্ৰেড হাৰ্ট কলেজৰ পৰা কলা শাখাত স্নাতক ডিগ্ৰী লাভ কৰে।

কৰ্মজীৱন

১৯৯৬ চনত অলকা নাথ একাদশ লোকসভালৈ নিৰ্বাচিত হয়৷

তথ্যসূত্ৰ

বাহ্যিক সংযোগ

Kamal Nath Fronting for spouse
Defeat in Chhindwara

শ্ৰেণী:অসমৰ ৰাজনীতিবিদ
সাহিত্য

সাহিত্য (ইংৰাজী: literature) বুলিলে লিখন-শিল্পক বুজায়। গদ্য, পদ্য আৰু নাটক - এই তিনি ধাৰাত প্ৰাথমিকভাৱে সাহিত্যক ভাগ কৰা হৈছে। গদ্যৰ কিছুমান ভাগ হৈছে প্ৰবন্ধ, নিবন্ধ, গল্প ইত্যাদি। সমাজ জীৱনৰ প্ৰকৃত ছবি যি মাধ্যমৰ জৰিয়তে লিখিতভাৱে প্ৰকাশ কৰা হয় সেয়ে সাহিত্য।

উদ্ধৃতি

সাহিত্যৰ মানদণ্ড কেৱল জনপ্ৰিয়তাই নহয়৷ জনপ্ৰিয়তাৰ লগতে জন-কল্যাণৰ পৰিমাণো যথেষ্ট থাকিব লাগে৷ যি সাহিত্য জনহিতৰ প্ৰতিকূলে জনপ্ৰিয়, সেই সাহিত্য মুৰ্খ বন্ধুৰ দৰেই বিপজ্জনক৷
যি টিকি যায় বা যিহে সকলো মানুহৰ মুখে মুখে থাকে সাহিত্যৰ ভিতৰত সেয়ে উৎকৃষ্ট সাহিত্য।-শৰৎচন্দ্ৰ গোস্বামী

তথ্য সূত্ৰ

শ্ৰেণী:বিষয়বস্তু
অভিজিত শৰ্মা বৰুৱা

অভিজিত শৰ্মা বৰুৱা হৈছে অসমৰ এগৰাকী লেখক, অনুবাদক।

জন্ম আৰু শিক্ষা

১৯৬১ চনৰ ৮ ডিচেম্বৰত যোৰহাটত অভিজিত শৰ্মা বৰুৱাৰ জন্ম হয়। তেওঁ ৪ নম্বৰ ৱাৰ্ড প্ৰাথমিক বিদ্যালয়ত শিক্ষা জীৱন আৰম্ভ কৰি বাল্য ভৱনৰ পৰা হাইস্কুলীয়া শিক্ষা, জগন্নাথ বৰুৱা মহাবিদ্যালয়ৰ পৰা প্ৰাক স্নাতক আৰু যোৰহাট অভিযান্ত্ৰিক মহাবিদ্যালয় ৰ পৰা বৈদ্যুতিক শাখাত ডিগ্ৰী অৰ্জন কৰে।

কৰ্মজীৱন

শৰ্মাই ১৯৮৬ চনৰ ২১ মাৰ্চত চালাকাটিৰ বঙাইগাঁও তাপ বিদ্যুৎ কেন্দ্ৰৰ সহকাৰী অভিযন্তা হিচাপে যোগদান কৰে। ২০২১ চনত তেওঁ অসম শক্তি বিতৰণ কোম্পানী লিমিটেডৰ মুখ্য মহাপ্ৰবন্ধক পদৰ পৰা অৱসৰ লয়। তাৰ পাছত সেই একেটা প্ৰতিষ্ঠানতে পৰামৰ্শদাতা হিচাপে কাম কৰে। বর্তমান তেওঁ অসম শক্তি উন্নয়ণ অভিকৰণৰ পৰামর্শদাতা।

সাহিত্যিক-সামাজিক জীৱন

ছাত্ৰাৱস্থাৰ পৰা নিৰালস্যভাবে সাহিত্য সাধনা কৰি অহা শ্ৰীশৰ্মা বৰুৱাই তেওঁৰ দ্বাৰা ৰচিত প্ৰথম উপন্যাস ‘প্ৰত্যাবৰ্তন’ৰ বাবে ১৯৮৭ চনত ‘দৈনিক অসম’ৰ শ্ৰেষ্ঠ ঔপন্যাসিকৰ বঁটা লাভ কৰিছিল। তেওঁ ছবছৰ কাল অসম বিজ্ঞান সমিতিৰ বিজ্ঞান আলোচনী ‘বিজ্ঞান জেউতি’ৰ সম্পাদক আছিল। ২০১৫ চনত শৰ্মা বৰুৱাই শিশুৰ মাজত বিজ্ঞান জনপ্ৰিয়কৰণৰ বাবে ৰাষ্ট্ৰীয় বঁটা লাভ কৰিছিল। ২০২১ চনত তেওঁ অসম সাহিত্য সভাৰ ‘ধৰ্মেশ্বৰ কটকী শিশু সাহিত্য বঁটা' লাভ কৰিছিল আৰু একে চনতে অকণিৰ সাহিত্য সভাৰ শ্রেষ্ঠ শিশু সাহিত্যিকৰ বঁটা লাভ কৰে। তেওঁ এতিয়ালৈকে (২০২৫ চনৰ ৩১ ডিচেম্বৰ) ১০৮ খন কিতাপ ৰচনা কৰিছে আৰু তাৰ বেছি সংখ্যকেই মৌলিক শিশু সাহিত্য আৰু শিশু সাহিত্যৰ অনুবাদ। গল্প, উপন্যাস, প্ৰবন্ধ আদিৰ উপৰি  তেওঁ সাতখন টি.ভি. ধাৰাবাহিকৰ (তাৰে তিনিখন হিন্দী) বাবে কাহিনী আৰু চিত্ৰনাট্য ৰচনা কৰিছে আৰু কেইবাখনো বিজ্ঞানভিত্তিক ৰেডিঅ’ নাটকো লিখিছে।

ব্যক্তিগত জীৱন

১৯৯৩ চনৰ ১৯ জানুৱাৰীত অনুশ্ৰী শৰ্মা বৰুৱাৰ সৈতে তেওঁ বিবাহপাশত আবদ্ধ হয়। অনুশ্ৰী শৰ্মা বৰুৱা উত্তৰ কামপীঠ মহাবিদ্যালয়ৰ দৰ্শন বিভাগৰ প্ৰবক্তা আছিল। তেওঁলোকৰ দুটি সন্তান - অভিজ্ঞান আৰু অনুষ্ণা। তেওঁলোকৰ বোৱাৰীৰ নাম অস্মিতা। তভিজ্ঞান আয়াৰলেণ্ডত অভিযন্তা হিচাপে কৰ্মৰত, অনুষ্ণাই উইপ্ৰ' কোম্পানীত চাকৰি কৰে।

তথ্যসূত্ৰ

বাহ্যিক সংযোগ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমীয়া সাহিত্যিক